UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

7. sjednice Školskog odbora Umjetničke škole Poreč, održane 14. svibnja 2020. godine, s početkom u 12:30 sati na Zoom platformi, link:

<https://us02web.zoom.us/j/81647752046?pwd=U0EzOHJzbzB4Y3doM0RhWFgvZnMvQT09>

Sjednici su nazočni:

1. Matija Poropat, kao predsjednik
2. Paolo Peruško, član
3. Vilijana Šugar, član
4. Ester Zarli, član,
5. Sebastijan Vojvoda, član.
6. Sanjica Sara Radetić, ravnateljica.

Opravdano nenazočne Nataša Musizza, član, i Divna Radola, član.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio sljedeći

**Dnevni red**

1. **Verifikacija Zapisnika 6. sjednice Školskog odbora održane 24.2.2020. godine**

**2. Odluka o izmjeni i dopuni Odluke o iznosu kotizacije za sudjelovanje na**

 **gitarističkom i violinističkom natjecanju „Poreč Fest“**

**3. Odluka o dodjeli kotizacija za natjecanje „Poreč Fest“ kao posebnih nagrada**

 **na međunarodnom gitarističkom natjecanju „Ida Presti“ u Samoboru**

**4. Informacije o poništenju natječaja za popunu slobodnih radnih mjesta u**

 **Umjetničkoj školi Poreč**

**5. Informacije o obustavi natječaja za imenovanje ravnatelja/ice Umjetničke škole**

 **Poreč i Odluka o raspisivanju novog natječaja za imenovanje ravnatelja/ice Škole**

**6. Odluka o imenovanju vršitelja/ice dužnosti ravnatelja Umjetničke škole Poreč**

**7. Odluka o utvrđivanju rezultata za 2019. godinu**

**8. Odluka o izmjeni i dopuni Statuta Umjetničke škole Poreč**

**9. Potpuni tekst Statuta Umjetničke škole Poreč**

**10. Odluka o kriterijima za oslobađanje od plaćanja participacije roditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine zbog izvanrednih okolnosti prouzročenih proglašenjem epidemije zarazne bolesti COVID-19**

**11. Odluka o stavljanju izvan snage Odluke o isplati naknade članovima Školskog odbora**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 6. sjednice Školskog odbora održane 24. veljače 2020. godine dostavljen u privitku poziva (prilog 1. zapisnika), te moli nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći:

**Zaključak**

Zapisnik 6. sjednice Školskog odbora održane 24. veljače 2020. godine verificira se jednoglasno.

**Ad 2.)** Ravnateljica Sanjica Sara Radetić navela je da je zbog izvanrednih okolnosti prouzročenih proglašenjem epidemije zarazne bolesti COVID-19 otkazano Međunarodno gitarističko natjecanje „Poreč Fest“ koje se trebalo održati od 20. – 22. ožujka 2020. godine te da su neki natjecatelji uplatili kotizaciju za sudjelovanje prije otkazivanja natjecanja. Smatra da je pošteno da im se kotizacija vrati budući da natjecanje nije održano te predlaže da se zbog ove i sličnih situacija koje mogu dovesti do odgode ili otkazivanja natjecanja dopuni i izmijeni Odluka o iznosu kotizacije za sudjelovanje na gitarističkom i violinističkom natjecanju „Poreč Fest“ od 17. studenog 2016. godine. Navela je da su izmjene i dopune Odluke dostavljene u privitku poziva (prilog 2. zapisnika). Nakon kraće rasprave Školski odbor jednoglasno je donio

**Odluku o izmjeni i dopuni Odluke**

 **o iznosu kotizacije za sudjelovanje na gitarističkom i violinističkom natjecanju**

 **„Poreč Fest**“

1. U Odluci o iznosu kotizacije za sudjelovanje na gitarističkom i violinističkom natjecanju „Poreč Fest“ koju je donio Školski odbor na sjednici održanoj 17. studenog 2016. godine, KLASA: 003-05/16-01/07, URBROJ: 2167/01-57-34-01/01-16-6, iza točke 4. dodaje se točka 5. koja glasi:

„5. Ukoliko organizator odgodi natjecanje kotizacija će biti vraćena na pisani zahtjev prijavljenog natjecatelja kojemu novi termin natjecanja ne odgovara, podnesen u roku od 30 dana od objave obavijesti o novom datumu natjecanja na službenoj stranici natjecanja.

Ukoliko organizator zbog više sile otkaže natjecanje kotizacija će biti vraćena na pisani zahtjev prijavljenim natjecateljima koji su uplatili kotizaciju, podnesen u roku od 30 dana od objave obavijesti o otkazivanju natjecanja i povratu kotizacije na službenoj stranici natjecanja ili u roku od 30 dana od obavijesti koju će Škola poslati na e-mail adresu natjecatelja putem koje se je prijavio.

Zahtjev za povrat kotizacije treba sadržavati ime, prezime i IBAN tekućeg računa na koji će se izvršiti povrat kotizacije zajedno sa informacijama o natjecatelju za kojeg se traži povrat: iznos uplaćene kotizacije, ime i prezime natjecatelja i kategorija. Ako je škola izvršila uplatu, zahtjev treba sadržavati podatke o školi i natjecatelju.

Zahtjev za povrat kotizacije potrebno je dostaviti na službenu e-mail adresu Umjetničke škole Poreč.

2. Odluka o izmjeni i dopuni Odluke o iznosu kotizacije za sudjelovanje na gitarističkom i violinističkom natjecanju „Poreč Fest“ stupa na snagu danom donošenja.

**Ad 3.)** Ravnateljica Sanjica Sara Radetić predložila je članovima Školskog odbora da se organizatoru međunarodnog gitarističkog natjecanja „Ida Presti“ u Samoboru dodjeli jedna kotizacija u disciplini solo natjecatelja i jedna kotizacija u disciplini komornih sastava za sljedeće natjecanje „Poreč Fest“ zbog promocije Poreč Festa te bolje i jače suradnje između ta dva natjecanja. Navela je da je prijedlog Odluke dostavljen u privitku poziva (prilog 3. zapisnika) te budući da pitanja nije bilo Školski odbor jednoglasno je donio

**Odluku o dodjeli kotizacija za sudjelovanje**

**na međunarodnom gitarističkom i violinističkom natjecanju „Poreč Fest“**

**kao posebnih nagrada na međunarodnom gitarističkom natjecanju „Ida Presti“ u Samoboru**

1. Dodjeljuje se jedna kotizacija u disciplini solo natjecatelja i jedna kotizacija u disciplini komornih sastava za sljedeće međunarodno gitarističko i violinističko natjecanje „Poreč Fest“ organizatoru 2. međunarodnog gitarističkog natjecanja „Ida Presti“ u Samoboru kao posebne nagrade natjecateljima na tom natjecanju.

2. Odluka stupa na snagu danom donošenja.

**Ad 4.)** Ravnateljica Sanjica Sara Radetić navela je da je Škola 19. ožujka 2020. godine dobila Uputu Ministarstva znanosti i obrazovanja da se u vremenu dok traje obustava izvođenja nastave ponište svi natječaji za zapošljavanje novih radnika koji su u tijeku te je stoga donesena Odluka o poništenju Natječaja za popunu slobodnih radnih mjesta u Umjetničkoj školi Poreč u Poreču i Područnom odjelu u Vrsaru od 6. ožujka 2020. godine (prilog 4. zapisnika). Navela je da su za navedena radna mjesta sa zaposlenicima sklopljeni ugovori o radu do 60 dana te da je Ministarstvu financija poslan zahtjev za dobivanje prethodne suglasnosti Ministra financija za sklapanje novih ugovora o radu.

**Ad 5.)** Ravnateljica Sanjica Sara Radetić navela je da je u prethodno spomenutoj Uputi Ministarstva znanosti i obrazovanja navedeno da Škole koje bi u vremenu dok traje obustava izvođenja nastave trebale provesti postupak imenovanja ravnatelja (predstavljanje kandidata, provođenje glasanja na školskim tijelima i dr.) obustavljaju postupak te da će, ako postojećim ravnateljima istječe mandat, Školski odbori imenovati vršitelja dužnosti ravnatelja do rješavanja natječaja. Stoga je predsjednik Školskog odbora 24.3.2020. godine donio Odluku o obustavi Natječaja za imenovanje ravnatelja/ice Umjetničke škole Poreč (prilog 5. zapisnika).

Predsjednik Školskog odbora upoznao je članove Školskog odbora s obvezom raspisivanja novog natječaja za imenovanje ravnatelja/ice Umjetničke škole Poreč. Naveo je da je tekst novog natječaja dostavljen u privitku poziva (prilog 6. Zapisnika) te predložio da se donese Odluka o raspisivanju natječaja za imenovanje ravnatelja/ice Škole čim epidemiološka situacija bude povoljna i Ministarstvo znanosti i obrazovanja da uputu da se mogu raspisivati natječaji. Budući da nije bilo pitanja ni primjedbi pristupilo se glasovanju te je Školski odbor jednoglasno donio

**Odluku**

I.

Raspisuje se natječaj za ravnatelja/icu Umjetničke škole Poreč.

II.

Natječaj će se objaviti u „Narodnim novinama“ i na web stranici Škole.

III.

Rok za podnošenje prijava je 8 dana.

IV.

Tekst natječaja sastavni je dio ove Odluke.

V.

Zadužuje se v.d. ravnatelja Umjetničke škole Poreč za provedbu ove Odluke.

**Ad 6.)** Predsjednik Školskog odbora Matija Poropat naveo je da sadašnjoj ravnateljici mandat ističe 14. travnja 2020. godine te da treba imenovati vršitelja/icu dužnosti ravnatelja Umjetničke škole Poreč. Predložio je da se za vršiteljicu dužnosti ravnatelja imenuje Sanjica Sara Radetić. Nakon kraće rasprave Školski odbor jednoglasno javnim glasovanjem donio je

**Odluku o imenovanju vršiteljice dužnosti ravnatelja Umjetničke škole Poreč**

I.

Sanjica Sara Radetić, magistra glazbene pedagogije, iz Poreča, Bračka 57, imenuje se vršiteljicom dužnosti ravnatelja Umjetničke škole Poreč.

II.

Vršiteljica dužnosti ravnatelja imenuje se na dužnost počevši od 15. svibnja 2020. godine.

III.

Mandat vršiteljice dužnosti ravnatelja traje do imenovanja ravnatelja po natječaju, ali najduže do godinu dana.

IV.

Vršiteljica dužnosti ravnatelja ima sva prava i obveze ravnatelja.

V.

Vršiteljica dužnosti ravnatelja sklapa sa predsjednikom Školskog odbora ugovor o radu na određeno vrijeme za obavljanje poslova vršiteljice dužnosti ravnatelja.

**Ad 7.)** Ravnateljica Sanjica Sara Radetić iznijela je i obrazložila Odluku o raspodjeli rezultata za 2019. godinu te navela da je Odluka dostavljena u privitku poziva (prilog 7. zapisnika). Nakon kraće rasprave Školski odbor jednoglasno je donio

**Odluku**

**o raspodjeli rezultata za 2019. godinu**

Članak 1.

Ovom se Odlukom utvrđuje namjena i raspodjela ostvarenog manjka prihoda u Godišnjem obračunu Umjetničke škole Poreč za 2019. godinu.

Članak 2.

Stanje na osnovnim računima podskupine 922 koja su iskazana u Godišnjem izvještaju o ostvarenju prihoda i primitaka te rashoda i izdataka na dan 31. prosinca 2019. godine, utvrđena su kako slijedi:

|  |  |  |
| --- | --- | --- |
| Broj računa | Naziv računa | Stanje 31. 12. 2019. |
| 922110 | Višak prihoda poslovanja | 362,57 |
| 922220 | Manjak prihoda od nefinancijske imovine | 362,57 |
| 92222 | Manjak prihoda poslovanja | 1.296,00 |

Članak 3.

Ostvaren je manjak prihoda poslovanja Umjetničke škole Poreč na računu 92222 – manjak prihoda poslovanja (tablica iz članka 2.) u iznosu od 1.296 kuna. Manjak prihoda poslovanja – izvor financiranja pomoći iz proračuna koji nije nadležan predstavlja metodološki manjak te se isti ne raspodjeljuje i pokriven je prenesenim viškom poslovanja 92211 u iznosu od 1.296 kuna. Ukupan rezultat poslovanja za 2019. godinu je 0,00 kuna.

Članak 4.

Ova Odluka stupa na snagu danom donošenja.

UMJETNIČKA ŠKOLA POREČ

**UTVRĐIVANJE REZULTATA POSLOVANJA ZA 2019. GODINU**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Naziv | klasa | Iznos prihoda | **AOP (PR-RAS)** | klasa | Iznos rashoda | **AOP****(PR-RAS)** | Iznos VIŠKA | **AOP****(PR-RAS)** | Iznos MANJKA | **AOP****(PR-RAS)** |
| 1. Poslovanje | 6 | 6.058.890 | **001** | 3 | 5.755.278 | **148** | 303.612 | **282** | 0 | **283** |
| 2. Nefinancijska imovina | 7 | 0 | **289** | 4 | 304.908 | **341** | 0 | **398** | 304.908 | **399** |
| 3. Financijska imovina | 8 | 0 | **410** | 5 | 0 | **518** | 0 | **625** | 0 | **626** |
| **UKUPNO 1-3** |  | **6.058.890** | **403** |  | **6.060.186** | **404** | **303.6126** |  | **304.908** |  |
|  |  |  |  |  |  |  |  |  |  |  |
| Višak prihoda poslovanja 92211 **(AOP284 pr-ras)** |  |  |  |  |  |  |  |  | 1.296 |  |
| Razlika viška prihoda poslovanja za pokrivanja manjka za nefinancijsku imovinu u 2019. g  |  |  |  |  |  |  | 303.612 |  |  |  |
| Razlika manjka prihoda poslovanja za pokrivanja manjka za nefinancijsku imovinu u 2019. g  |  |  |  |  |  |  |  |  |  304.908 |  |
| Ukupan manjak poslovanja |  |  |  |  |  |  |  |  | 1.296 |  |
| REZULTAT |  |  |  |  |  |  |  |  | 0 |  |

**Ad 8.)** Ravnateljica Sanjica Sara Radetić izvijestila je Školski odbor da je Gradsko vijeće Grada Poreča na sjednici održanoj 12. ožujka 2020. godine dalo prethodnu suglasnost na prijedlog Odluke o izmjenama i dopunama Statuta Umjetničke škole Poreč donesene na 5. sjednici Školskog odbora 20. siječnja 2020. godine te predložila se Odluka o izmjenama i dopunama Statuta Umjetničke škole Poreč (prilog 8. zapisnika) usvoji na Školskom odboru. Nakon kraće rasprave Školski odbor jednoglasno je donio

**Odluku**

Donosi se Odluka o izmjenama i dopunama Statuta Umjetničke škole Poreč KLASA: 003-04/20-01/01, URBROJ: 2167/01-57-34-06-20-5.

**Ad 9.)** Ravnateljica Sanjica Sara Radetić navela je da je na temelju Odluke o Izmjenama i dopunama Statuta izrađen Potpuni tekst Statuta Umjetničke škole Poreč koji je dostavljen u privitku poziva (prilog 9. zapisnika). Nakon kraće rasprave Školski odbor jednoglasno je donio

**Odluku**

Donosi se Potpuni tekst Statuta Umjetničke škole Poreč KLASA: 003-04/20-01/02, URBROJ: 2167/01-57-34-06-20-1.

**Ad 10.)** Ravnateljica Sanjica Sara Radetić iznijela je prijedlog Odluke o kriterijima za oslobađanje od plaćanja participacije roditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine zbog izvanrednih okolnosti prouzročenih proglašenjem epidemije zarazne bolesti COVID-19 (prilog 10. zapisnika). Nakon kraće rasprave Školski odbor jednoglasno je donio

**Odluku**

**o kriterijima za oslobađanje od plaćanja participacije roditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine zbog izvanrednih okolnosti prouzročenih proglašenjem epidemije zarazne bolesti COVID-19**

I.

Ovom se Odlukom uređuje mogućnost oslobađanja od plaćanja participacijeroditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine kao jedna od mjera suzbijanja negativnih gospodarskih posljedica nastalih zbog izvanrednih okolnosti prouzročenih proglašenjem epidemije zarazne bolesti COVID 19.

II.

Sukladno utvrđenju iz članka I. ove Odluke Školski odbor može donijeti odluku o oslobađanju od plaćanja participacijeroditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine za učenika/cu:

1. čijem je roditelju/skrbniku obustavljena djelatnost Odlukom Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (NN, br. 32/20).
2. čijem je roditelju/skrbniku koji obavlja vlastitu djelatnost promet pao za više od 50%
3. čiji je roditelj/skrbnik ostao bez posla kao posljedica krize prouzročene proglašenjem epidemije zarazne bolesti COVID-19
4. čiji roditelj/skrbnik umjesto pune plaće dobiva minimalnu plaću od Republike Hrvatske
5. čiji je roditelj/skrbnik na drugi način znatno financijski oštećen zbog izvanrednih okolnosti prouzročenih proglašenjem epidemije zarazne bolesti COVID-19.

III.

Za oslobađanje od plaćanja participacije roditelj/skrbnik učenika dužan je uz pisani i obrazloženi zahtjev za oslobađanje od plaćanja participacije dostaviti dokaz o ispunjavanju uvjeta iz članka II. ove Odluke tajništvu Škole do 17. lipnja 2020. godine. Ukoliko je uz zahtjev predana nepotpuna dokumentacija, nadopuna dokumentacije mora se dostaviti tajništvu Škole u roku od 8 dana od primitka pisane obavijesti Škole o potrebi nadopune.

IV.

 Ova odluka stupa na snagu danom donošenja i objavit će se na oglasnim pločama i mrežnoj stranici Škole.

**Ad 11.)** Ravnateljica Sanjica Sara Radetić temeljem VI. Naputka Gradonačelnika od 27.4.2020. godine predložila je članovima Školskog odbora donošenje Odluke o stavljanju van snage Odluke o visini novčane naknade predsjedniku i članovima školskog odbora Umjetničke škole Poreč kao mjeru štednje zbog lošeg punjenja proračuna Grada Poreča. Navela je da je prijedlog Odluke dostavljen u privitku poziva (prilog 11. zapisnika). Nakon kraće rasprave Školski odbor jednoglasno je donio

**Odluku o stavljanju van snage**

**Odluke o visini novčane naknade predsjedniku i članovima školskog odbora**

**Umjetničke škole Poreč**

Članak 1.

Ovom Odlukom stavlja se van snage Odluka o visini novčane naknade predsjedniku i članovima školskog odbora Umjetničke škole Poreč donesena na 4. sjednici Školskog odbora održanoj 1. veljače 2018. godine KLASA:003-01/18-01/01, URBROJ: 2167/01-57-34-05/01-18-2, sukladno Odluci Gradonačelnika Grada Poreča o uvođenju mjera štednje zbog lošeg punjenja proračuna.

Članak 2.

Ova Odluka stupa na snagu danom donošenja.

Sjednica je završila u 14,00 sati.

Zapisničar Predsjednik Školskog odbora

Larisa Zaharija Radošić Matija Poropat

KLASA:003-05/20-01/03

URBROJ: 2167/01-57-34-06-20-2

Poreč, 14. svibnja 2020. godine